Ministru kabineta noteikumu projekta “Grozījums Ministru kabineta 2014.gada 26.maija noteikumos Nr.271 „Noteikumi par izsaucēja – izsaucošās elektronisko sakaru pakalpojumu lietotāja galiekārtas – atrašanās vietas datu noteikšanu, apstrādi, uzturēšanu un nodošanu”” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Elektronisko sakaru likuma 48.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 26.maija noteikumi Nr.271 „Noteikumi par izsaucēja – izsaucošās elektronisko sakaru pakalpojumu lietotāja galiekārtas - atrašanās vietas datu noteikšanu, apstrādi, uzturēšanu un nodošanu” ir izdoti pamatojoties uz deleģējumu Ministru kabinetam Elektronisko sakaru likuma 19.panta pirmās daļas 12.punktā un 48.panta otrajā daļā. Elektronisko sakaru likuma 48.panta otrajā daļā tika veikti grozījumi ar 2015.gada 22.oktobra likumu “Grozījumi Elektronisko sakaru likumā”, kuri stājā spēkā 2015.gada 26.novembrī, svītrojot no normas redakcijas terminu “ numura “112” dienests”.Elektronisko sakaru likuma 48.panta otrā daļa vēsturiski definēja, ka Ministru kabineta noteiktajā kārtībā Iekšlietu ministrijas Informācijas centrs nodrošina no elektronisko sakaru komersantiem saņemto datu par izsaucēja atrašanās vietu apstrādi, uzturēšanu un tālāku nodošanu Valsts ugunsdzēsības un glābšanas dienestam, Valsts policijai, Neatliekamās medicīniskās palīdzības dienestam, gāzes avārijas dienestam, Jūras meklēšanas un glābšanas dienestam vai numura “112 dienestam”.Spēkā esošā Elektronisko sakaru likuma 48.panta otrās daļas redakcija definē, ka Ministru kabineta noteiktajā kārtībā Iekšlietu ministrijas Informācijas centrs nodrošina no elektronisko sakaru komersantiem saņemto datu par izsaucēja atrašanās vietu apstrādi, uzturēšanu un tālāku nodošanu Valsts ugunsdzēsības un glābšanas dienestam, Valsts policijai, Neatliekamās medicīniskās palīdzības dienestam, gāzes avārijas dienestam, Jūras meklēšanas un glābšanas dienestam.Līdz ar to Ministru kabineta 2014.gada 26.maija noteikumu Nr.271 „Noteikumi par izsaucēja – izsaucošās elektronisko sakaru pakalpojumu lietotāja galiekārtas - atrašanās vietas datu noteikšanu, apstrādi, uzturēšanu un nodošanu” 1.2.apakšpunktā lietotais termins “numura “112” dienests” vairs nav nepieciešams, jo tika svītrots no Elektronisko sakaru likuma 48.panta otrās daļas.Līdz ar termina “numura “112” dienests” svītrojumu tiek precizēts iestāžu uzskaitījums, kuras veic Iekšlietu ministrijas Informācijas centrā saņemto un apstrādāto atrašanās vietas datu izmantošanu.  |
| 3. | Projekta izstrādē iesaistītās institūcijas | Iekšlietu ministrijas Informācijas centrs. |
| 4. | Cita informācija  | Nav. |

Anotācijas II, III, IV, V, VI un VII sadaļa – projekts šo jomu neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

02.02.2016. 12:12

356

S.Koritko

67208742, signe.koritko@ic.iem.gov.lv